maputlat ang matay susuling suling, ay hinanap si hermana bali at ang boses ay nakatatakot ng sinabing siyay nalalaan na at itinatanong kung ibig siyang samahan. natuwa si hermana bali at siyay pinayapa, ngunit si huli ay hindi nakikingig at waring nagmamadali upang makarating sa kombento. siyay nag ayos, isinuot ang kaniyang pinakamabuting gayak at wari pa manding siyay may malaking hangad. nagsasasalita kahit walang linaw. lumakad sila. si huli ay nauuna at naiinip sapagkat ang kasamay nahuhuli. datapway samantalang nangalalapit sa bayan, ay untiunti siyang nanghihina, nagwawalang imik, nag aalinlangan, napapahina ang hakbang, at pagkatapos ay napapahuli. kailangan ang paliksihin pa siya ni hermana bali. gagabihin tayo! si huli ay patuloy na namumutla, ang tingiy sa ibaba at hindi makapangahas na itaas ang mata. ang akala niyay siya ang tinitingnan ng lahat ng tao at siya ang itinuturo.